
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
			
			,,În slujba oamenilor”

Nr. 2749/13.02.2023

RAPORT DE SPECIALITATE
[bookmark: _Hlk127190370]privind aprobarea indicatorilor tehnico-economici, a descrierii investiției și a Documentaţiei de Avizare a Lucrărilor de Intervenție - faza DALI+SF pentru obiectivul ”Reabilitare și extindere clădire pentru CENTRU REZIDENȚIAL DE ASISTENȚĂ MEDICO-SOCIALĂ ȘI ÎNGRIJIRI PALEATIVE SPECIALIZATE ÎN AMBULATORIU”

         Agenda Teritorială 2030 „Un viitor pentru toate teritoriile” are ca obiectiv general O EUROPĂ JUSTĂ fiind stabilite priorități în scopul coeziunii sociale și teritoriale, favorizând o dezvoltare favorabilă incluziunii, durabilă și integrată a teritoriilor. Regiunea transfrontalieră România-Serbia are provocări comune precum eliminarea disparităților în accesibilitatea la serviciile de îngrijire a sănătății și distribuția scăzută a infrastructurii și echipamentelor medicale, fiind necesară cooperarea și colaborarea prin aplicarea de măsuri comune în scopul consolidării prosperității sociale. 
         Strategia naţională privind incluziunea socială şi reducerea sărăciei pentru perioada 2022 -2027, aprobată prin Hotărârea Guvernului nr. 440 din 30 martie 2022 stabilește ca măsură îmbunătățirea accesului pacienților la serviciile de asistență medicală prin dezvoltarea asistenței medicale comunitare, a medicinei de familie, a ambulatorului clinic de specialitate și a îngrijirilor pe termen lung, cu acces pentru populația din zonele rurale și urbane marginalizate, grupurile vulnerabile, inclusiv pentru persoane neasigurate prin asigurarea accesului la tratament persoanelor din grupuri vulnerabile care suferă de boli cronice și prin creșterea gradului de acoperire la nivel local a serviciilor paliative cu scopul îmbunătățirii calității vieții pacienților.
[bookmark: _Hlk125976827]         De asemenea, Direcția de Asistență Socială a Municipiului Timișoara a realizat pe parcursul anului 2018-2019 o serie de cercetări în mai multe zone din municipiul Timișoara privind problemele cu care se confruntă persoanele în risc de sărăcie și excluziune socială, precum și necesitatea dezvoltării anumitor tipuri de servicii sociale. Printre persoanele cele mai vulnerabile și care se confruntă cu o problematică specifică au fost identificate numeroase persoane diagnosticate cu boli cronice cărora le este  îngreunată derularea  activităților zilnice. Având în vedere numărul de persoanelor vulnerabile, cu boli cronice, care necesită îngrijiri postoperatorii și nevoile acestora, serviciile sociale sunt insuficient dezvoltate, mai ales în cazul persoanelor cu vulnerabilități multiple: grad de dependență ridicat, venituri mici, lipsa sprijinului familiei. În municipiul Timișoara lipsesc centre rezidențiale de îngrijire și asistență medico-socială pentru persoane vârstnice, bolnavi cronici în fază terminală (centre rezidențiale de îngrijiri paliative) inclusiv pentru persoane lipsite de resurse financiare. În conformitate cu informațiile puse la dispoziție de Ministerul Muncii și Protecției Sociale, în județul Timiș există doar două servicii sociale licențiate sub forma centrelor rezidenţiale de îngrijire şi asistenţă medico-socială pentru persoane vârstnice, bolnavi cronici în fază terminală, niciunul dintre cele două centre nefiind cu sediul în municipiul Timișoara. Astfel, Strategia de Dezvoltare a Serviciilor Sociale la nivelul Municipiului Timișoara 2023-2027, aprobată prin Hotărârea Consiliului Local al Municipiului Timișoara nr. 7 din 10.01.2023, și-a propus ca Obiectiv general al Strategiei: Creșterea calității vieții persoanelor aflate într-o situație de vulnerabilitate, prin reducerea cu cel puțin 7% față de anul 2020 a numărului de persoane supuse riscului de sărăcie și marginalizare socială din municipiul Timișoara și adaptarea/dezvoltarea serviciilor sociale integrate în funcție de nevoile în continuă schimbare ale persoanelor vulnerabile, generate de realitățile actuale ale comunității. Strategia stabilește ca măsură “Dezvoltarea de servicii sociale integrate în funcție de nevoia de îngrijire a persoanei vârstnice, în vederea evitării instituționalizării, pe de o parte, dar și dezvoltarea unor servicii rezidențiale sau de tip paliativ”.
       De asemenea, datele statistice relevă nevoia înființării unui serviciu medical de tip ambulator de specialitate pentru îngrjiri paliative. La nivel național, în perioada ianuarie-martie 2021, s-au înregistrat 12726 cazuri noi de cancer, comparativ cu 14179 cazuri noi de cancer în aceeaşi perioadă a anului 2020. Numărul bolnavilor rămaşi în evidenţă, în perioada ianuarie-martie 2021 a fost de 509975, faţă de 503923 bolnavi rămăşi în evidenţă în aceeaşi perioadă a anului 2020. Tratamentul paliativ se administrează pe tot parcursul bolii, de la diagnostic și tratament până la sfârșitul vieții, și este menit să ușureze simptomele și să amelioreze calitatea vieții pacientului. Comparativ cu numărul de bolnavi care necesită aceste îngrijiri specializate, numărul de furnizori de servicii de îngrijiri paliative este nesemnificativ, acest lucru duce la migrarea acestor bolnavi spre secţiile cu profil oncologic din cadrul spitalelor.
      În prezent, este lansat Apelul de selecție de către Programul INTERREG IPA CBC România - Serbia  2021 – 2027 care continuă finanțarea cooperării transfrontaliere în zona de graniță româno-sârbă pentru perioada de programare 2021-2027. 
      Direcția de Asistență Socială a Municipiului Timișoara împreună cu Spitalul Clinic Municipal de Urgență Timișoara și în parteneriat cu Instituția rezidențială pentru sănătate mintală „Sveti Vasilije Ostroski Cudotvorac” Serbia intenționează realizarea Proiectului  COPE - Cross Border Practices on integrated socio-medical services (Practici transfrontaliere privind serviciile socio-medicale integrate) şi solicitarea finanțării acestuia în cadrul Programului INTERREG IPA CBC România - Serbia  2021 – 2027. Proiectul propus pentru implementare se încadrează în Prioritatea 2 a Programului: Dezvoltare socială şi economică a programului de finanțare, conducând la îndeplinirea Obiectivului Specific 2.2. Asigurarea accesului egal la îngrijirea sănătății și creșterea rezilienței sistemelor de sănătate, inclusiv asistența primară, și promovarea tranziției de la îngrijirea instituțională la în familie și comunitară, cu suma maximă eligibilă de 2.000.000 euro.
[bookmark: _Hlk125025561]Obiectivul specific al proiectului constă în dezvoltarea unui serviciu medico-social care se ocupă de persoanele cu boli cronice care necesită supraveghere socio-medicală permanentă, aflate în risc de excluziune socială și care au nevoie de îngrijiri postoperatorii, persoane cu boli terminale, care să poată satisface nevoile persoanelor aflate în dificultate socio-medicală, inclusiv reabilitarea infrastructurii, care va îmbunătăți calitatea vieții în comunitate prin furnizarea unui serviciu care lipsește, serviciu gestionat de către Direcția de Asistență Socială a Municipiului Timișoara în parteneriat cu Spitalul Clinic Municipal de Urgență Timișoara. Serviciul medico-social propus pentru înființare va funcționa în cadrul Obiectivului de investiții ”Reabilitare și extindere clădire pentru CENTRU REZIDENȚIAL DE ASISTENȚĂ MEDICO-SOCIALĂ ȘI ÎNGRIJIRI PALEATIVE SPECIALIZATE ÎN AMBULATORIU”.  Terenul și imobilul pentru care se propune reabilitarea și extinderea clădirii se află în proprietatea Municipiului Timișoara și atribuită Direcției de Asistență Socială a Municipiului Timișoara, în baza Hotărârii Consiliului Local al Municipiului Timișoara numărul 599 din 24.11.2022 privind schimbarea destinației imobilului compus din construcții și teren situat în Timișoara, str. Flacăra nr. 63, înscris în CF. 400832 Ghiroda, CF vechi nr. 1121, top nr. 1208/b/2/136 (Clădire în regim parter cu suprafața utilă de 175,49 mp și teren construit și neconstruit în suprafață de 743,00 mp, situat în Timișoara str. Flacăra nr. 63). Prin HCLMT nr. 599/24.11.2022, imobilul susmenționat a fost dat în administrarea Direcției de Asistență Socială a Municipiului Timișoara în vederea furnizării de servicii medicale și sociale. 
         În acest sens, prin proiect, Direcția de Asistență Socială a Municipiului Timișoara în parteneriat cu Spitalul Clinic Municipal de Urgență Timișoara va dezvolta un Centru rezidential de asistență medico-socială și îngrijiri paleative specializate în ambulatoriu cu cele două componente necesare pentru furnizarea de servicii medicale și sociale: 
· Centrul rezidenţial medico-social, gestionat de către Direcția de Asistență Socială a Municipiului Timișoara. Potrivit HG nr. 867/2015, centrul va avea codul de nomenclator 8710 CRMS-I - Centru rezidenţial medico-social și va furniza servicii persoanelor cu boli cronice care necesită supraveghere socio-medicală permanentă, aflate în risc de excluziune socială și care au nevoie de îngrijiri postoperatorii, persoane cu boli terminale, precum și familiile/îngrijitorii/reprezentanții beneficiarilor, furnizând în principal următoarele servicii: Asistenţă şi îngrijire medicală, Îngrijire personală, Supraveghere, Consiliere psihologică şi suport emoţional, Cazare pe perioadă determinată, Masă, Curăţenie, precum și alte activităţi, după caz: recuperare medicală, socializare, activităţi  administrative. Licențierea centrului se va realiza cu respectarea prevederilor Ordinului nr. 29/2019, Anexa nr. 7. După finalizarea investiției, reabilitare și extindere clădirii, precum și dotarea cu echipamentele necesare și încadrarea cu personalul de specialitate și administrativ necesare pentru furnizarea serviciului, Direcția de Asistență Socială a Municipiului Timișoara va fi responsabilă de licențierea și furnizarea serviciului social în conformitate cu prevederile legislative în vigoare. Capacitatea centrului rezidențial va fi de maxim 8 locuri/paturi, asigurând servicii sociale pentru un număr de aproximativ 80 de beneficiari anual. 
· Ambulatorul de îngrjiri paliative destinat persoanelor adulte, gestionat de către Spitalul Clinic Municipal de Urgență Timișoara. Pin intermediul serviciului medical de tip Ambulator de îngrijiri paliative se vor implementa proceduri de servicii medicale care vor contribui la îmbunătățirea funcționării zilnice a pacienților în domeniul serviciilor paliative. Serviciile medicale furnizate în cadrul ambulatorului de îngrijiri paliativ vor fi acordate de către personal medical specializat în îngrijiri paliative, acordându-se îngrijiri paliative de nivel 1 și nivel 3, în conformitate cu Ordinul Ministrului Sănătății nr. 253 din 23 februarie 2018 pentru aprobarea Regulamentului de organizare, funcţionare şi autorizare a serviciilor de îngrijiri paliative. După înfiinţarea şi autorizarea serviciilor se va asigura resursa umană necesară pentru furnizarea serviciilor, se vor norma și scoate la concurs posturile vacante, conform normativului din Ordinul Ministrului Sănătății nr. 253/2018. Numărul de consultații ale ambulatorului de îngrijiri paliative va fi de 40 consultații/lună, respectiv 480 consultații/an.
         Pentru  imobilul- teren/construcții situat la adresa din municipiul Timișoara, strada Flacăra, nr. 63,  a fost emis Certificatul de Urbanism nr. 3690 din 29.12.2022 în scopul: ”Reabilitare și extindere clădire pentru CENTRU REZIDENȚIAL DE ASISTENȚĂ MEDICO-SOCIALĂ ȘI ÎNGRIJIRI PALEATIVE SPECIALIZATE ÎN AMBULATORIU”. 
        Documentația studiului de fezabilitate a fost contractată de către Spitalul Clinic Municipal de Urgență Timișoara, Contract de prestări servicii de proiectare tehnică Nr. 353/21.12.2022, cu respectarea prevederilor  HG. nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice şi a Ghidului specific pentru Programului INTERREG IPA CBC România - Serbia  2021 – 2027.
[bookmark: _Hlk127191048]          Precizăm că emiterea proiectului de hotărâre  are la bază documentația elaborată în baza H.G. nr. 907/2016 (actualizată) de către  SC A&D BLUEPRINT CONCEPT SRL TIMIȘOARA – proiect  la faza DALI+SF – nr. proiect DAS01/2022. Prin expertiza tehnică  nr. 8003/02.2023, elaborată de expert tehnic Prof. dr. ing. Marin MARIN (atestat MLPAT seria E, nr. 651/25.07.1995), se constată faptul că imobilul existent în momentul de față  la adresa Flacăra,  nr. 63, din punct de vedere structural, suferă avarii grave vizibile, iar din punct de vedere al finisajelor, imobilul este puternic degradat, necesitând  lucrări de reabilitare în vederea îmbunătățirii spațiilor și utilizării conforme.
      Nevoia de bază de la care pornește necesitatea proiectului, este aceea de a reabilita, moderniza si extinde o clădire publică, cu funcțiunea servicii sociale și medicale. Necesitatea implementării proiectului este dată de faptul că spațiul în care se dorește desfășurarea activității este neconform, pe de o parte datorită faptului că spațiile existente de care dispune imobilul la acest moment sunt insuficiente și improprii, iar mare parte din funcțiunile obligatorii lipsesc și pe de altă parte datorită faptului că statisticile din ultimii ani prezintă o creștere continuă a numărului de pacienți.
      Valoarea totala propusă a obiectivului de investiții este de 5.396.050,00 lei (inclusiv TVA), din care construcții montaj (C+M) este de  3.801.734,06 lei (inclusiv TVA), în conformitate cu devizul general.
[bookmark: _Hlk127191482]        Comisia tehnico-economică constituită la nivelul Direcției de Asistență Socială a Municipiului Timișoara prin Dispoziția nr.199/08.03.2021, respectiv Dispoziția nr. 72/18.01.2023, în urma analizării Documentaţiei de Avizare a Lucrărilor de Intervenție - faza DALI+SF – pentru obiectivul ”Reabilitare și extindere clădire pentru CENTRU REZIDENȚIAL DE ASISTENȚĂ MEDICO-SOCIALĂ ȘI ÎNGRIJIRI PALEATIVE SPECIALIZATE ÎN AMBULATORIU” nr. proiect DAS01/2022 al SC A&D BLUEPRINT CONCEPT SRL TIMIȘOARA a emis Avizul nr. 1  din 13.02.2023.

În concluzie,  propunem următoarele: 
1. Aprobarea indicatorilor tehnico-economici – faza DALI+SF pentru investiția ”Reabilitare și extindere clădire pentru CENTRU REZIDENȚIAL DE ASISTENȚĂ MEDICO-SOCIALĂ ȘI ÎNGRIJIRI PALEATIVE SPECIALIZATE ÎN AMBULATORIU”, conform Anexei 1 la prezentul raport de specialitate;
2. Aprobarea descrierii investiției – faza DALI+SF pentru ”Reabilitare și extindere clădire pentru CENTRU REZIDENȚIAL DE ASISTENȚĂ MEDICO-SOCIALĂ ȘI ÎNGRIJIRI PALEATIVE SPECIALIZATE ÎN AMBULATORIU”, conform Anexei 2 la prezentul raport de specialitate;
3. Aprobarea Documentaţiei de Avizare a Lucrărilor de Intervenție - faza DALI+SF ”Reabilitare și extindere clădire pentru CENTRU REZIDENȚIAL DE ASISTENȚĂ MEDICO-SOCIALĂ ȘI ÎNGRIJIRI PALEATIVE SPECIALIZATE ÎN AMBULATORIU”, conform Anexei 3 la prezentul raport de specialitate.



  Director General		         Director general adjunct                         Șef Serviciu Strategii Programe
  Emese ESZTERO          	       Gheorghe  Florin VOICHESCU		         Codruța DARIDA



                                                                                              
 Întocmit,
                                                                                                Inspector de specialitate IA
Georgeta-Aurelia ZORLIU

Cod FO53-01, ver.2				            

		*Sediu administrativ: Str. Ioan Plavosin Nr. 21 Tel: 0356/416050 Fax: 0356/416049 

